OS2vikar

Dataflow

**Version**: 1.0.0

**Date**: 26.11.2022

**Author**: BSG

Indhold

[1 Indledning 3](#_Toc120349252)

[2 Data ind i OS2vikar 3](#_Toc120349253)

[2.1 FK Organisation 3](#_Toc120349254)

[2.2 OS2sofd 3](#_Toc120349255)

[2.3 OS2rollekatalog 3](#_Toc120349256)

[2.4 Nexus 4](#_Toc120349257)

[3 Dataoverførsel tilbage til OS2sofd 4](#_Toc120349258)

[3.1 Overførsel af vikar-stamdata 4](#_Toc120349259)

[3.2 Overførsel af stillinger 5](#_Toc120349260)

[4 Dataoverførsel tilbage til OS2rollekatalog 5](#_Toc120349261)

[5 Dataoverførsel til Active Directory 5](#_Toc120349262)

[6 Dataoverførsel til Nexus 6](#_Toc120349263)

[6.1 Overtage kørerute 6](#_Toc120349264)

[6.2 Oprette brugere 6](#_Toc120349265)

[6.3 Ajourføre brugere 6](#_Toc120349266)

[6.4 Nedlægge brugere 6](#_Toc120349267)

[6.5 Opdatering af Nexus organisationsroller 7](#_Toc120349268)

[7 Dataoverførsel til Cura 7](#_Toc120349269)

# Indledning

Dette dokument beskriver det dataflow der eksisterer omkring OS2vikar løsningen, og de to understøttede EOJ løsninger, Nexus og Cura.

Dokumentet er ikke en beskrivelse af funktionalitet, konfiguration og/eller anvendelse, alene en dataflowbeskrivelse, med det formål at skabe et overblik over hvilke systemer og data der påvirker OS2vikar.

Bemærk at nogle af disse dataflows er mere generelle end bare OS2vikar, da de trækker på data fra OS2sofd, og dermed også dækker fastansatte.

# Data ind i OS2vikar

FK Organisation, OS2sofd og OS2rolllekatalog er de primære datakilde til OS2vikar, men Nexus kan ligeledes opsættes som datakilde hvis man anvender denne som EOJ system.

Nedenstående afsnit angiver latenstider og typer af data for de enkelte datakilder

## FK Organisation

Der sker en natlig opdatering af organisationen (enhedshierarkiet) i OS2vikar, baseret på en fuld udlæsning fra FK Organisation. Denne udlæsning sker mellem kl 02:00 og 03:00, hver nat alle ugens dage.

Der hentes alene følgende oplysninger fra organisationen

* Navn på enheden
* UUID på enheden
* Den hierarkiske placering af enheden

Det kan overvejres om integrationen til FK Organisation er en unødvendig komplicering, og omlægge dette til at trække på OS2sofd i fremtiden, da OS2sofd alligevel har de samme data, og levere data på en mere stabil måde.

## OS2sofd

Der sker ingen løbende udlæsning af data fra OS2sofd, i stedet sker kontrolopslag mod OS2sofd når der oprettes nye vikarer. Dette sker for at give vikar-opretteren mulighed for at anvende medarbejderens eksisterende AD konto, hvis de allerede har en sådan.

## OS2rollekatalog

Fra OS2rollekatalog foretages en skeduleret udlæsning af tilgængelige roller, som kan tildeles til vikarer via OS2vikar løsningen. Denne opdatering sker 5 gange om dagen (kl 4, 11, 15 og 20), og sikrer at it-systemer som er opmærket på følgende måde i OS2rollekatalog, synkroniseres ind i OS2vikar, og gøres tilgængelig for rettighedsstyring via OS2vikar.

Graphical user interface, application

Description automatically generated

It-systemer som har dette flag sat i OS2rollekatalog, vil automatisk blive overført til OS2vikar ved næste skedulerede overførsel, og en administrator kan så udvælge præcist hvilke Jobfunktinosroller som en vikaropretter kan tildele i forbindelse med oprettelsen og administrationen af vikarerne.

## Nexus

Hvis OS2vikar er opsat til at integrere med Nexus, opsættes en skeduleret overførsel af tilgængelige kørsels-kalendere. Disse gøres tilgængelige i OS2vikar, så man kan vælge dem ved oprettelsen af en ny vikar, og dermed overtage en køreplan fra en anden medarbejder.

Denne overførsel sker én gang i timen, og har til formål at sikre at OS2vikar kender til alle tilgængelige kalendere.

**OBS!** OS2vikar kan kun udlæse kalendere som systemkontoen i Nexus er tildelt adgang til. For at kunne anvende denne funktion, skal man derfor aktivt give systemkontoen adgang til netop de kalendere som der ønskes anvendt fra OS2vikar.

# Dataoverførsel tilbage til OS2sofd

Der kører 2 jobs, der regelmæssigt overfører data fra OS2vikar og ind i OS2sofd. Disse er

## Overførsel af vikar-stamdata

Dette job kører hver 90. sekund, og overfører stamdata om vikarer ind i SOFD Core. Dette sikrer at

* Vikaren oprettes som person, hvis denne ikke findes i forvejen
* Tilhørsforhold på vikaren ajourføres, så de vikartjanser der er styret via OS2vikar, afspejles som tilhørsforhold inde i OS2sofd

Vikarens AD konto er opmærket med vikarens CPR nummer i AD, og vil automatisk blive indlæst i OS2sofd, og komme ind på vikaren på normal vis via integrationen mellem OS2sofd og AD.

**OBS!** Hermed ryger data også til FK Organisation, OS2rollekatalog og andre systemer der overføres data til fra OS2sofd, da vikarer fremgår som personer i OS2sofd på lige fod med ansatte.

## Overførsel af stillinger

Dette job kører 3 gange om dagen (kl 06:20, 12:20 og 18:20), og overfører de arbejdstitler der er opsat inde i OS2vikar, som såkaldte ”ekstra stillinger” på alle enheder som kan have vikarer.

Via integrationen mellem OS2sofd og OS2rollekatalog, sker en overførsel af disse stillinger til OS2rollekatalog, så man kan opmærke disse med standard-rettigheder.

Det anbefales at anvende stillings-tekster som afspejler at der er tale om vikarer, så man kan isolerer rettighedsstyringen af disse inde i OS2rollekatalog.

# Dataoverførsel tilbage til OS2rollekatalog

Der kører et job hvert minut, som sikrer at rettigheder styret via OS2vikar, synkroniseres til OS2rollekatalog. Dvs ændringer i rettigheder foretaget i OS2vikar, synkronisers ikke med det samme de udføres i brugergrænsefladen, i stedet lægges de i en kø, som sikrer at rettigheder overføres.

Dette anvendes også til at sikre at rettigheder fjernes, når en given vikarperiode udløber. Bemærk at der kun håndteres rettigheder som er kendt af OS2vikar, dvs rettigheder som opsættes som beskrevet i afsnit 2.3.

Endeligt, hvis man anvender Nexus som EOJ løsning, så kører der 2 yderligere jobs

* **Organisationsrollesynkronisering**. Dette job kører 3 gange om dagen (kl 5, 12 og 18) og udlæser alle organisationsroller fra Nexus og placerer i et it-system i OS2rollekatalog.
* **FMK Trust synkroniering**. Dette job kører om natten (kl 5) og opdaterer et it-system i OS2rollekatlaog med alle som har en FMK Trust rolle tildelt i Nexus, så man har et samlet overblik over dette i OS2rollekatalog

# Dataoverførsel til Active Directory

Der er en stribe integrationer tilbage til Active Directory. Disse kører enten hændelsesorienteret (dvs når brugeren udfører en given handling i brugergrænsefladen), eller skeduleret. Disse er alle beskrevet nedenfor

* **Forhåndsoprettede AD konti**. Der kører et job hvert 10. minut, der sikrer at der er oprettet en pulje af AD konti, klar til brug. Antallet af AD konti der forhåndsoprettes kan konfigureres ved at kontakte Digital Identity og bede dem ændre puljestørrelsen.
* **Sletning af inaktive vikarers AD konti**. Der kører et job hver nat (kl 4), der fysisk sletter AD konti ejet af vikarer som ikke har været aktive i en konfigurabel tidsperiode (6 måneder til 5 år – opsættes inde i OS2vikars administrationsportal)
* **Deaktvering af inaktive vikarers AD konti**. Der kører et job hver nat (kl 4), der disabler AD konti ejet af vikarer som ikke har været aktive i 7 dage.
* **Ajourføring af office licenser**. Hvis man anvender office365, så kører der et job hver nat (kl 2) der ajourfører licenser, så kun aktive vikarer (der skal have en licens) stadig har en licens.
* **Opdatere stamdata på vikar AD konto**. Baseret på en aktiv handling i brugergrænsefladen (oprettelsen af en vikar), opdateres stamdata på en AD konto fra vikarpuljen med stamdata fra den aktuelle vikar.
* **Nulstilling af kodeord**. Baseret på en aktiv handling i brugergrænsefladen, er det muligt at nulstille kodeordet på en vikar AD konto.

# Dataoverførsel til Nexus

Der kører en række forskellige synkroniseringer til Nexus. Disse er beskrevet nedenfor

## Overtage kørerute

Hvis der på en vikar er angivet at denne skal overtage en kørerute, sker dette via et job der kører hvert 5. minut (på minuttet). Dette job kører alene på vikarer, og kan ikke anvendes på almindelige medarbejdere oprettet i OS2sofd.

## Oprette brugere

Dette job kører hvert 5. minut, og opretter brugere i Nexus hvis de er tildelt mindst én rettighed i KMD Nexus via OS2rollekatalog.

Jobbet laver et udtræk fra OS2sofd og OS2rollekatalog, og samkører dette med en lokal liste over brugere som allerede er oprettet i Nexus. Hvis en bruger findes i OS2sofd, og er tildelt en rettighed i OS2rollekatalog, og ikke allerede er angivet som værende oprettet via den lokale liste, så udføres en oprettelse af brugeren i Nexus.

Her udfyldes brugerens stamdata med en række oplysninger fra OS2sofd, og endeligt tilføjes brugeren til listen over allerede oprettede brugere i Nexus, så denne ikke behandles igen.

Der kan kun oprettes én bruger med et givent CPR nummer i Nexus, så hvis der allerede findes en bruger med samme CPR nummer, så markeres brugeren som overført, uagtet om den bruger der findes i Nexus har samme brugernavn som den der forsøges overført.

**OBS!** Det er ikke muligt at oprette en bruger i Nexus før brugeren findes i FK Organisation, så jobbet laver et kontrolopslag mod FK Organisation inden oprettelsen foretages. Hvis brugeren ikke findes der endnu, så ventes til næste kørsel af jobbet.

## Ajourføre brugere

Der kører et job én gang hver nat (kl 4), som vedligeholder en mindre række attributter på brugere i Nexus. Her opdateres nedenstående data på brugere, jf data fra OS2sofd

* UPN
* Autorisationskode
* Stillingstekst/navn
* Afdelingstekst/navn
* Professionelt job
* Leverandørorganisation

## Nedlægge brugere

Her nat (kl 3) udføres en udlæsning af data fra OS2rollekatalog, der sammenholdes med den lokale liste over oprettede brugere. Hvis der findes brugere på den lokale liste, som ikke længere er tildelt rettigheder i OS2rollekatalog, så foretages en deaktivering af brugeren i Nexus.

Bemærk at ovenstående job til oprettelse, også håndterer reaktivering af brugere nedlagt på denne måde, skulle de igen få en rettighed til Nexus i OS2rollekatalog.

## Opdatering af Nexus organisationsroller

Hvert kvarter kører et job, der ajourfører alle organisationsroller i Nexus, baseret på tildelinger foretaget i OS2rollekatalog. Jobbet trækker først en liste over alle brugere som er tildelt Nexus organisationsroller i OS2rollekatalog, og så ajourfører den en lokal liste over alle brugere som den har kontrol over (forstået på den måde at hvis man én gang har tildelt en organisationsrolle via OS2rollekatalog, så fremgår brugeren på denne liste).

Alle brugere på den lokale liste ajourføres så mod Nexus, så man inde i Nexus er tildelt præcist de organisationsroller som man er tildelt i OS2rollekatalog (dette kan resultere i 0 organisationsroller, hvis man ikke længere er tildelt nogen i OS2rollekatalog).

# Dataoverførsel til Cura

Ikke dokumenteret